Aqua Vista Holiday Accommodation | LekkeSlaap
Aqua Vista Holiday Accommodation is in die kusdorpie Pennington aan KwaZulu-Natal se Suidkus.
Die gastehuis bied gerieflike verblyf in 2 standaard-koninginkamers en 'n selfsorg-eenheid met 2 slaapkamers. Die kamers is smaakvol versier en bied 'n rustige en ontspanne atmosfeer. Elke slaapkamer het 'n tussendeur en dit kan saam aan 'n gesin of groep vriende verhuur word.
Elke gastekamer het 'n en suite-badkamer met 'n stort en daar is ook 'n TV met DStv, 'n yskassie en tee- en koffiemaakgeriewe. Die selfsorg-eenheid het 'n kombuis, 'n sitkamer met 'n TV met DStv, 'n privaat dekarea en 'n privaat ingang.
Die gastehuis het braaigeriewe en 'n swembad met sonstoele en 'n see-uitsig. Daar is ook 1 parkeerplek per eenheid op die perseel.